Hugo, dux Burgundię et Albonii comes, omnibus in posterum noverint universi presentes et futuri, Mathillem de Magne (sic), quondam ducissam Burgundię, donasse Deo et Hospitali in elemosina, villam que dicitur Vernetum et usus ejusdem villę, quam elemosinam nos laudavimus et concessimus, volumusque et precipimus eam custodiri et inviolatam observari ab heredibus nostris Odone et Alexandro, et a fidelibus nostris, ut sicut hospitalarii dictam elemosinam in tempore predecessorum nostrorum in pace tenuerunt, et in perpetuum in pace teneant. Et ut hoc ratum et inconcussum teneatur, auctoritate sigilli nostri, presens scriptum confirmavimus. Hujus rei testes sunt magister Hugo, capellanus noster; Nicholaus, nepos ejus; Ebrardus, tunc prepositus Divionis; Hubricus diaconus; frater Petrus Flament, helemosinarius noster. Actum est hoc anno incarnati Verbi millesimo centesimo octogesimo nono.